NUSA ค่าหุ้น WEH อยู่ไหน.!?
ดูเงียบกริบจนผิดสังเกต.!? กรณีพันธสัญญาที่บริษัท ดีดี มาร์ท โฮลดิ้ง จำกัด ต้องซื้อหุ้นบริษัท วินด์ เอนเนอร์ยี่ โฮลดิ้ง จำกัด (WEH) กลับคืนจากบริษัท ณุศาศิริ จำกัด (มหาชน) หรือ NUSA มูลค่า 886 ล้านบาท มีกำหนดจ่ายงวดแรก 400 ล้านบาท ภายในวันที่ 15 พ.ย. 2561..
13 ธ.ค. 2561

สำนักข่าวรัชดา
ดูเงียบกริบจนผิดสังเกต.!? กรณีพันธสัญญาที่บริษัท ดีดี มาร์ท โฮลดิ้ง จำกัด ต้องซื้อหุ้นบริษัท วินด์ เอนเนอร์ยี่ โฮลดิ้ง จำกัด (WEH) กลับคืนจากบริษัท ณุศาศิริ จำกัด (มหาชน) หรือ NUSA มูลค่า 886 ล้านบาท มีกำหนดจ่ายงวดแรก 400 ล้านบาท ภายในวันที่ 15 พ.ย. 2561..
ผ่านมา 1 เดือนไม่ปรากฏข่าวสารเลยว่าตกลง “ดีดี มาร์ท” จ่ายเงินให้ NUSA หรือยัง..!? หรือถ้าจ่ายแล้วไปจ่ายกันตอนไหน..ทำไมไม่แจ้งต่อตลาดหลักทรัพย์ฯ..!?
ย้อนไปเมื่อวันที่ 5 พ.ย. 2561 ที่ผ่านมา NUSA แจ้งตลาดหลักทรัพย์ฯ ว่า บอร์ดอนุมัติให้ขายคืนหุ้น WEH จำนวน 1.27 ล้านหุ้นให้แก่ “ดีดี มาร์ท” รวมมูลค่า 886.34 ล้านบาท ด้วยเหตุที่ WEH ไม่สามารถเข้าจดทะเบียนในตลาดหลักทรัพย์ฯ ภายใน 3 ปี ตามที่ตกลงกันไว้..!!
โดย “ดีดี มาร์ท” แจ้งว่าจะรับซื้อคืนตามสัญญา แบ่งชำระ 3 งวด คือ งวดที่ 1 จำนวน 400 ล้านบาท ภายในวันที่ 15 พ.ย. 2561, งวดที่ 2 จำนวน 246 ล้านบาท พร้อมดอกเบี้ยอัตรา MLR (KTB) +2% แต่ไม่น้อยกว่า 8.5% ชำระภายในวันที่ 15 มี.ค. 2562 งวดที่ 3 ชำระส่วนที่เหลือทั้งหมด พร้อมดอกเบี้ยอัตรา MLR (KTB) +2% แต่ไม่น้อยกว่า 8.5% ชำระภายในวันที่ 15 ก.ค. 2562
จากข้อมูลที่แจ้งต่อตลาดหลักทรัพย์ฯ ก็ถือว่าชัดเจน แต่ในทางปฏิบัติเมื่อถึงกำหนดเรื่องเงียบไป เสมือนว่าไม่มีอะไรเกิดขึ้นซะงั้น..ข่าวดี NUSA เลยกลายเป็นข่าวโคมลอยไปซะฉิบ..!?
สอดส่องดูข้อมูลงบการเงินบริษัท ดีดี มาร์ท โฮลดิ้ง จำกัด อาการน่าเป็นห่วงเลยทีเดียว ปี 2560 มีผลขาดทุนสุทธิกว่า 600 ล้านบาท มีรายได้รวมเพียง 88 ล้านบาท นี่จึงเป็นเหตุผลหรือไม่..ที่ทำไม๊ ทำไม.!? เมื่อเลยกำหนดจ่ายค่าหุ้น WEH แล้ว..ถึงเงียบกริบกันไป
ดูจากสถานะการเงิน “ดีดี มาร์ท” เป็นไปได้ที่ดีลจ่ายค่าหุ้น WEH งวดแรก 400 ล้านบาท..ยังไม่เกิดขึ้นเลย..!??
เมื่อเข้าไปดูรายชื่อกรรมการดีดี มาร์ท ที่ชื่อ “นันทิดา กิตติอิสรานนท์” และ “เจนจิรา กิตติอิสรานนท์” (ลูกสาวประเดช กิตติอิสรานนท์) ก็มีชื่อเป็นผู้ถือหุ้นใหญ่ NUSA ซะอีกด้วย
ยิ่งไปกว่านั้น..ล่าสุด (7 ธ.ค. 2561) “นันทิดา กิตติอิสรานนท์” เข้าไปซื้อหุ้น NUSA อีก 1.31% ทำให้สัดส่วนถือหุ้นเพิ่มเป็น 6.11% กลายเป็นว่ากลุ่ม “กิตติอิสรานนท์” เป็นถือหุ้นใหญ่ NUSA เกือบ 20% เรียบร้อยแล้ว ส่วนกลุ่ม “เทพเจริญ” เหลือสัดส่วนถือหุ้นไม่ถึง 15%
ด้วยเหตุนี้หรือไม่..ที่ “ดีดี มาร์ท” ยังไม่จ่ายค่าหุ้น WEH งวดแรก 400 ล้านบาท เพราะยังไง๊ ยังไง..เจ้าของคนเดียวกันอยู่แล้ว..
แทนที่กลุ่ม “กิตติอิสรานนท์” จะเอาเงิน 400 ล้านบาท จ่ายค่าหุ้น WEH สู้เอาไปเทกโอเวอร์ NUSA เลยไม่ดีกว่าหรือ..!??
เรื่องนี้ “ประเดช กิตติอิสรานนท์” ถนัดอยู่แล้วไม่ใช่รึ..!!??
…อิ อิ อิ….